b'\n_START_ARTICLE_\nTrobila\n_START_PARAGRAPH_\nTrobila so cevasta glasbila, ki proizvajajo zvok tako, da glasbenik s pihanjem zraka povzro\xc4\x8di vibracijo ustrezno napetih ustnic, ki se v glasbilu pretvori v zvok.\n_START_SECTION_\nRazlikovanje med trobilnimi in pihalnimi instrumenti\n_START_PARAGRAPH_\nMedtem ko je pri pihalih cev, v kateri niha zra\xc4\x8dni steber, ravna in pogosto tudi lesena, sestavljajo trobila okroglasto zavite kovinske cevi s kombinirano cilindri\xc4\x8dno - koni\xc4\x8dno menzuro. Tako kot pri vseh aerofonih instrumentih, je vi\xc5\xa1ina osnovnega (najni\xc5\xbejega) tona odvisna od dol\xc5\xbeine cevi. Dalj\xc5\xa1a kot je cev, ni\xc5\xbeji je ton. Trobila se od pihal razlikujejo seveda \xc5\xa1e po na\xc4\x8dinu vna\xc5\xa1anja zraka v instrument; izvajalec v kovinski ustnik trobila vna\xc5\xa1a zrak tako, da s tresenjem ustnic dolo\xc4\x8da vi\xc5\xa1ine \xc5\xbeeljenih tonov (proizvede ton \xc5\xbee na samem ustniku), izvajalec na pihalnih instrumentih pa ne.'